# Humanitārās fakultātes

**Svešvalodu katedra**

**LEKTORS**

**Galvenie uzdevumi un pienākumi**

1. Lektora galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Lektoram amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Lektora galvenie pienākumi ir:

2.1. veikt pētniecības darbu atbilstošajā zinātnes apakšnozarē: spāņu valoda/ literatūra/ kultūra, tulkojumzinātne, valodniecība, literatūrzinātne;

2.2. lasīt lekcijas; vadīt seminārus, praktiskās nodarbības un laboratorijas darbus, prakses, kursa darbus un projektus, organizēt pārbaudījumus savā studiju programmā;

2.3. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.4.punktu.

2.4. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.5. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.8. kalendārā gada laikā piedalīties/organizēt vismaz vienu spāņu valodas un/ vai literatūras un/ vai kultūras zinātnes popularizēšanas pasākumu, pārstāvot DU;

2.9. starptautisku sakaru uzturēšana un attīstīšana: sakaru uzturēšana ar Spānijas vēstniecību u.c. Latvijas un Spānijas institūcijām, fondiem un spāņu valodu un kultūru popularizējošām organizācijām;

2.10. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Lektora amatā var ievēlēt personas ar doktora vai maģistra grādu valodniecības un literatūrzinātnes nozarē ar specializāciju spāņu valodā un/vai literatūrā vispārīgās vai klasiskās valodniecības, vai salīdzināmās un sastatāmās valodniecības, tulkojumzinātnes vai lietišķās valodniecības filoloģijas apakšnozarē, vai literatūras teorijas, vai salīdzināmās literatūrzinātnes, cittautu literatūras vēstures apakšnozarē (ar specializāciju spāņu literatūrā).

2. Ievērojot nepieciešamību studējošajiem apgūt praktiskās iemaņas un zināšanas, profesionālo studiju profila priekšmetos lektora amatā ar augstāko izglītību, bet ar pasniedzamajam priekšmetam atbilstošu vismaz 5 gadu praktiskā darba stāžu, var ievēlēt akadēmisko personālu bez zinātniskā grāda.

3. Angļu valodas prasme C1 līmenī.

4. Spāņu valodas prasme C1 līmenī.